

**HR**

Poštovana, poštovani,

Europski gospodarski i socijalni odbor (EGSO) pokreće 11. izdanje događanja **„Tvoja Europa, tvoje mišljenje“** koje će se održati **19. i 20. ožujka 2020. u Bruxellesu**.

U sklopu događanja [„Tvoja Europa, tvoje mišljenje“](https://www.eesc.europa.eu/hr/node/73515) (YEYS) 33 škole (iz 28 država članica EU-a i pet država kandidatkinja za pristupanje EU-u) pozivaju se da u Bruxellesu sudjeluju u raspravi o jednoj od aktualnih tema koje se tiču mladih.

TEMA

YEYS će se ovaj put odvijati pod naslovom **„Naša klima, naša budućnost!” i prilika je da mladi ljudi izraze svoje mišljenje o klimatskim promjenama**.

Ovo izdanje YEYS-a održat će se prema modelu međunarodne konferencije Ujedinjenih naroda o klimi – učenici će predstavljati određenu zemlju i međusobno voditi pregovore kako bi sastavili preporuke za zaustavljanje klimatskih promjena.

Te će se preporuke dostaviti međunarodnim tvorcima politika u području zaštite okoliša i o njima će se raspravljati na konferencijama diljem Europe tijekom cijele godine.

Tijekom YEYS-a učenici će također biti u kontaktu s međunarodnim organizacijama mladih koje će im pomoći da svoje preporuke pretvore u praktične mjere i da se njihov glas čuje.

Ako ste srednja škola bilo koje vrste koja se nalazi u jednoj od 28 država članica ili jednoj od pet država kandidatkinja, svesrdno vas potičemo da **se** [**prijavite**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html) **na sudjelovanje na YEYS-u 2020**.

Škole se biraju ždrijebom i pobjednici provode **dva dana** u Bruxellesu.

TKO

Bude li odabrana vaša škola, poslat ćete **troje učenika** predzadnjeg razreda u pratnji jednog nastavnika. EGSO snosi troškove putovanja, smještaja i obroka posluženih tijekom događanja.

Vaši će učenici upoznati učenike iz drugih zemalja s kojima će moći razmijeniti stavove i sastaviti rezolucije o temama povezanima s Europskom unijom. To je jedinstvena prilika da se bolje upoznaju s funkcioniranjem Unije i u multikulturnom okruženju sudjeluju u raspravi sličnoj onima koje se vode u raznim skupštinama.

JEZIK

Cijelo događanje odvijat će se na engleskom jeziku.

PRIPREMA

Članovi EGSO-a posjetit će izabrane škole dovoljno vremena unaprijed kako bi učenike pripremili za rasprave u Bruxellesu.

Prije tog posjeta školama će biti poslana dokumentacija i pedagoški materijal.

VIŠE INFORMACIJA

Na [našim internetskim stranicama](https://www.eesc.europa.eu/hr/node/73515) možete pronaći detaljan opis događanja, videozapis YEYS-a iz 2019. godine, internetski obrazac za prijavu, pravila i sve praktične informacije.

ROK

[**Rok za prijavu je 18. studenog 2019.**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html)

Radujemo se susretu u Bruxellesu!

S poštovanjem,

Isabel Caño Aguilar

potpredsjednica EGSO-a za komunikaciju

[](http://instagram.com/youreurope/) **[](https://www.facebook.com/pages/Your-Europe-Your-Say/255682697155?ref=hl)**